CELEX: 32019D2112
Language: da
Date: 2019-12-09 00:00:00
Title: Rådets afgørelse (FUSP) 2019/2112 af 9. december 2019 om ændring af afgørelse (FUSP) 2017/2303 til støtte for den fortsatte gennemførelse af FN's Sikkerhedsråds resolution 2118 (2013) og OPCW-Eksekutivrådets afgørelse EC-M-33/DEC.1 om destruktion af Syriens kemiske våben inden for rammerne af gennemførelsen af EU's strategi mod spredning af masseødelæggelsesvåben

10.12.2019   
               
               
                  DA
               
               
                  Den Europæiske Unions Tidende
               
               
                  L 318/159
               
            
         RÅDETS AFGØRELSE (FUSP) 2019/2112
         af 9. december 2019
         om ændring af afgørelse (FUSP) 2017/2303 til støtte for den fortsatte gennemførelse af FN's Sikkerhedsråds resolution 2118 (2013) og OPCW-Eksekutivrådets afgørelse EC-M-33/DEC.1 om destruktion af Syriens kemiske våben inden for rammerne af gennemførelsen af EU's strategi mod spredning af masseødelæggelsesvåben
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 12. december 2017 afgørelse (FUSP) 2017/2303 (1).
                  
               
                     (2)
                  
                  
                     Afgørelse (FUSP) 2017/2303 fastsætter en gennemførelsesperiode på 12 måneder for aktiviteterne omhandlet i nævnte afgørelses artikel 1, stk. 2, fra datoen for indgåelsen af den finansieringsaftale, der er omhandlet i nævnte afgørelses artikel 3, stk. 3.
                  
               
                     (3)
                  
                  
                     Den 10. december 2018 vedtog Rådet afgørelse (FUSP) 2018/1943 (2), som forlængede gennemførelsesperioden for afgørelse (FUSP) 2017/2303 med 12 måneder.
                  
               
                     (4)
                  
                  
                     Den 24. juni 2019 anmodede Organisationen for Forbud mod Kemiske Våben (OPCW), der er ansvarlig for den tekniske gennemførelse af projektet, der støttes af afgørelse (FUSP) 2017/2303, Unionen om tilladelse til at forlænge gennemførelsesperioden for afgørelse (FUSP) 2017/2303 med 24 måneder til i alt 48 måneder.
                  
               
                     (5)
                  
                  
                     Denne yderligere forlængelse af gennemførelsesperioden for afgørelse (FUSP) 2017/2303 vil give OPCW mulighed for at fortsætte gennemførelsen af aktiviteterne omhandlet i nævnte afgørelses artikel 1, stk. 2, efter udløbsdatoen i afgørelsens artikel 5, stk. 2, og for at nå de planlagte mål for disse aktiviteter, herunder at forbedre OPCW's evne til at tackle truslen om brug af kemiske våben.
                  
               
                     (6)
                  
                  
                     Den ønskede ændring af afgørelse (FUSP) 2017/2303 vedrører nævnte afgørelses artikel 5, stk. 2, og punkt 8 i bilaget til nævnte afgørelse, hvor henvisningen til projektets varighed bør ændres.
                  
               
                     (7)
                  
                  
                     Fortsættelsen af aktiviteterne omhandlet i artikel 1, stk. 2, i afgørelse (FUSP) 2017/2303, som er nævnt specifikt i OPCW's anmodning af 24. juni 2019, kan gennemføres uden nogen ressourcemæssige virkninger.
                  
               
                     (8)
                  
                  
                     Afgørelse (FUSP) 2017/2303 bør derfor ændres for at muliggøre den fortsatte gennemførelse af de aktiviteter, der er omhandlet i nævnte afgørelses artikel 1, stk. 2, ved at forlænge dens gyldighedsperiode i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Afgørelse (FUSP) 2017/2303 ændres som følger:
            
                        1)
                     
                     
                        Artikel 5, stk. 2, affattes således:
                        
                           »2.   Denne afgørelse udløber 48 måneder efter datoen for indgåelsen af den finansieringsaftale mellem Kommissionen og OPCW, der er omhandlet i artikel 3, stk. 3, eller seks måneder efter dens ikrafttræden, hvis den pågældende finansieringsaftale ikke er indgået senest på dette tidspunkt.«
                        
                     
                  
                        2)
                     
                     
                        Teksten i bilagets punkt 8 affattes således:
                        »Anslået varighed
                        Varigheden af projektet forventes at være 48 måneder.«
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 9. december 2019.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse (FUSP) 2017/2303 af 12. december 2017 til støtte for den fortsatte gennemførelse af FN's Sikkerhedsråds resolution 2118 (2013) og OPCW-Eksekutivrådets afgørelse EC-M-33/DEC.1 om destruktion af Syriens kemiske våben inden for rammerne af gennemførelsen af EU's strategi mod spredning af masseødelæggelsesvåben (EUT L 329 af 13.12.2017, s. 55).
         
            (2)  Rådets afgørelse (FUSP) 2018/1943 af 10. december 2018 om ændring af afgørelse (FUSP) 2017/2303 til støtte for den fortsatte gennemførelse af FN's Sikkerhedsråds resolution 2118 (2013) og OPCW-Eksekutivrådets afgørelse EC-M-33/DEC.1 om destruktion af Syriens kemiske våben inden for rammerne af gennemførelsen af EU's strategi mod spredning af masseødelæggelsesvåben (EUT L 314 af 11.12.2018, s. 58).